Kärla

Kärla on alevik Saaremaal Saaremaa vallas Kärla jõe ääres.

Seal tegutsevad Kärla Põhikool, Kärla Muusikakool ja Kärla raamatukogu. Alevikus asuvad ka Kärla kirik ja Kärla kalmistu. Sõmera klubihoone on arvatud ehitismälestiseks.

Alevik asub Kuressaare–Kihelkonna–Veere maantee ääres.

Ajalugu 
Enne Kärla Maarja Magdaleena kiriku ehitamist arvatavasti 14. sajandi alguses kuulus piirkond Kaarma kihelkonda. Ürikuis on Kärla kihelkonda esmamainitud 1438. aastal.

Tänapäevani säilinud Kärla kirik ehitati 1843. aastal. Usuvahetusliikumise ajal, 1868. aastal ehitati naaberkülla ka vene õigeusu Mõnnuste Jumala Ilmumise kirik, mis on nüüdsel ajal aga varemeis.

Nõukogude okupatsiooni ajal asus Kärlas kohaliku kolhoosi keskus.

Alates 1980. aastatest kuulub Kärla alevikku Sõmera asum.

Detsembrini 2014 oli Kärla valla halduskeskus. 2014–2017 kuulus küla Lääne-Saare valda ning pärast Eesti omavalitsuste haldusreformi 2017. aastal kuulub küla Saaremaa valda.

Majandus 
Kärla alevikus asub AS EstAgar, kus agarikust toodetakse kondiitritööstuses marmelaadi tootmiseks kasutatavat furtsellaraani (varem nimetatud ka agariks).

Alevikus asub Sõmera hooldekodu.

Pilte

Vaata ka
Kärla kirikumõis
Kärla kolhoos

Viited

Kirjandus 
"Kuidas möödus punaste terror Kärlal". Meie Maa (Kuressaare: 1919–1944) nr 50, 30. aprill 1942, lk 6,7.

Välislingid
Kärlal leitu osutuski muistseks surnuaiaks, Postimees, 23. aprill 2009

Eesti alevikud
Saaremaa vald